Diari Oficial de la Generalitat Valenciana


Sumari del DOGV 2336, del 01-09-1994 (1994/832290)

DECRET 149/1994, de 29 de juliol, del Govern Valencià, pel qual s'accepta la cessió gratuïta de La propietat d'un immoble de 400 m2, situat al Pla de l'Arc de Llíria, destinat a oficina comarcal agrària, realitzada per l'Ajuntament de Llíria.
--------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1994/07/29/149/dof/vci/html**

### Dades del document

Número de DOGV
:   2336

Data del DOGV
:   01-09-1994

Secció del DOGV
:   DISPOSICIONS GENERALS

Número del document
:   1994/832290


Data del document
:   29-07-1994

Organisme emissor
:   Conselleria d'Economia i Hisenda

Tipus de document
:   Decret

DECRET 149/1994, de 29 de juliol, del Govern Valencià, pel qual s'accepta la cessió gratuïta de la propietat d'un immoble de 400 m2, situat al Pla de l'Arc de Llíria, destinat a oficina comarcal agrària, realitzada per l'Ajuntament de Llíria. [94/5975]  
L'Ajuntament de Llíria, en sessió plenària del dia 21 d'abril de 1994, acordà la cessió gratuïta a la Generalitat Valenciana de la propietat de l'immoble situat al Pla de l'Arc, propietat de l'Ajuntament.  
La cessió es realitza amb el fi determinant de construir-hi una oficina comarcal agrària.  
A petició del conseller d'Agricultura, Pesca i Alimentació, s'iniciaren els tràmits legals oportuns per a l'acceptació i la formalització de la cessió gratuïta dels terrenys, realitzada a favor de la Generalitat Valenciana.  
D'acord amb el que disposa l'article 22 de la Llei 3/1986, de 24 d'octubre, de Patrimoni de la Generalitat Valenciana, correspon al Govern Valencià l'acceptació de la cessió gratuïta indicada.  
Per això, a proposta del conseller d'Economia i Hisenda i amb la deliberació prèvia del Govern Valencià, en la reunió del dia 29 de juliol de 1994,  
DECRETE:  
Article primer  
S'accepta la cessió gratuïta de la propietat realitzada per l'Ajuntament de Llíria de l'immoble de 400 m2 de superfície, situat al Pla de l'Arc. Confronta: nord, carrer de Ferran el Catòlic; sud, finca matriu de la qual se segrega pertanyent a l'Ajuntament de Llíria; est, carrer de Joaquín Tirado; i oest, finca matriu de la qual se segrega.  
Aquesta finca s'haurà de segregar de la inscrita en el Registre de la Propietat de Llíria, tom 1.063, foli 29, finca 10.707, inscripció 2.ª, de 16.068 m2 de superfície.  
Article segon  
La cessió gratuïta efectuada per l'Ajuntament de Llíria es fa amb la condició de destinar l'immoble a oficina comarcal agrària, que haurà d'entrar en funcionament en un termini màxim de cinc anys i mantenir la destinació per termini mínim de 10 anys a comptar des del dia 25 de maig de 1994, data en què es produí la notificació de l'ajuntament.  
En el cas d'incompliment dels terminis esmentats o de la destinació, el solar revertirà al patrimoni municipal amb les seues pertinences i accessoris.  
Article tercer  
El dret de propietat derivat d'aquesta cessió s'haurà d'incorporar a l'Inventari General de Béns i Drets de la Generalitat Valenciana, i inscriure's al seu nom en el Registre de la Propietat.  
DISPOSICIó FINAL  
La Conselleria d'Economia i Hisenda realitzarà els tràmits necessaris per a fer efectiu el que disposa aquest decret.  
Valencia, 29 de juliol de 1994  
El president de la Generalitat Valenciana,  
Joan Lerma i Blasco  
El conseller d'Economia i Hisenda,  
AURELIO MARTíNEZ ESTÉVEZ


Còpia Permalink ELI